2002-03 Flair #85 Mengke Bateer
Mac's Collectibles NM-MT (7) $0.75 Buy Now
Ziggy's Eastpointe Sportscards NM to NM-MT (9) $0.60 Buy Now
Set: 2002-03 Flair
Player: Bateer, Mengke
Source : 2002-03 Flair #85 Mengke Bateer Self Publisering | Groep7 Drukkers ): 14c–22c p/w;
Teks redigering (proof-editing): 8c–12c p/w;
Proeflees: 4c–6c p/w.
Met aanvaarding van die kwotasie word ŉ gedeelte van die eerste hoofstuk se taalversorging gedoen en voorgestelde veranderinge uitgewys.
Taalversorging word gedoen met ‘track changes’. Die keuse lê steeds by die skrywer of sy/hy die voorgestelde veranderinge wil aanbring, al dan nie. Die skrywer hoef dus nie bekommerd te wees dat die taalversorger die boek gaan oorskryf nie! Dit gee ook geleentheid om te bepaal of skrywer en taalkundige goed gaan saamwerk.
Daarna word die aanvaarding van die kwotasie herbevestig, en taalversorging word deurlopend in ‘track changes’ formaat aan die skrywer gestuur vir aanvaarding en/of alternatiewe voorstelle. Betaling geskied dan ook vir werk tot op sekere vlakke voltooi, bv. 25%, 50%, 75% en 100%, afhangend wat die outeur en taalversorger oorgekom het.
Indien die skrywer ŉ behoefte het om ŉ ander teikengroep (m.a.w. taalgroep – Afrikaans, Engels of Afrika tale) te bereik, word die boek in MS Word aan ŉ vertaler gestuur. Groep 7 se kundiges sal graag ook daarop kwoteer.
Die proses is basies dieselfde as tydens dié van redigering:
ŉ Paar bladsye word vertaal sodat die skrywer die “gevoel” kan kry van die vertaler se werk.
ŉ Kwotasie word deur die vertaler uitgewerk. Skrywers kan vertaal kostes verwag vanaf 28c per woord – afhangende van die taal kwaliteit en ingewikkeldheid van die boek.
Die vertaler stuur die hoofstukke soos wat dit voltooi word terug na die skrywer vir goedkeuring.
Die vertaler word betaal soos wat die werk voltooi word, bv. hoofstuk-vir-hoofstuk, of 25%, 50%, 75% en 100%, afhangende wat die outeur en taalversorger oorgekom het.
Stap 3 – Tipografiese Uitleg (Bladuitleg)
die skrywer self;
of enige grafiese kunstenaar van die skrywer se keuse.
Groep 7 se span doen die uitleg van die boek in die wêreldbekende professionele program Adobe InDesign. Hierdie is ook die eerste stap na e-boeke wanneer die InDesign lêer omgeskakel word na E‑Pub vanwaar die sekure e-boek gemaak kan word.
Die tipe drukproses wat gebruik gaan word, bepaal dan ook hoe die uitleg gedoen word. Riglyne van kostes vir bladuitleg in Adobe InDesign is:
A5 boeke – vanaf R7.50 tot R12.50 per bladsy.
A4 boeke – vanaf R10.50 tot R16.50 per bladsy.
Boeke met sketse, fotos & diagramme – vanaf R 25,50 per bladsy.
Boeke wat ook ŉ indeks benodig – vanaf R 35,50 per bladsy.
Regstellings na bladuitleg – R120 per uur.
Indien skrywers verkies om die dokument in MSWord te behou en self regstellings te maak, doen ons afronding vanaf R4.50 per bladsy.
Die kwotasie word voorsien wanneer die manuskrip ontvang is en twee fakture word gelewer vir betaling nadat 50% en 100% van die werk voltooi is.
Groep 7 se grafiese kunstenaars doen professionele bladuitleg, maar dit sluit nie uit dat jy (of jou vriend!) dit kan doen en die dokument in druk kwaliteit PDF (portable document format) aan ons voorsien sonder enige uitlegkoste daaraan verbonde nie. 'n Proefboek word deur Groep 7 gedruk en die outeur moet dit goedkeur alvorens die druk van die boeke kan begin.
Indien jy, of ŉ grafiese kunstenaar van jou keuse, self die bladuitleg doen, hou die volgende paar riglyne in gedagte vir ŉ netjiese uitleg:
Die bladsye in ŉ A5 boek is 148,5 mm breed en 210 mm lank met 15-20 mm spasie tussen die inhoud en die vier kante van die bladsy.
ŉ A4 bladsy is 210 mm breed en 297 mm lank met dieselfde kantruimtes.
Lettertipe wat normaalweg gebruik word, is “Serif” wat beteken die lettertipe het kop- en voetstukkies wat lees kan vergemaklik. “Sans serif” beteken dus sonder die kop- en voetstukkies wat wel vir opskrifte gebruik kan word. Oorweeg dus lettertipes soos:
Nommering van die bladsye tot voor die eerste hoofstuk word normaalweg in Romeinse syfers gedoen en daarna begin Hoofstuk 1 op bladsy 1. Onewe nommers is aan die regterkant. Wanneer ŉ boek uit 100 bladsye bestaan, beteken dit dat 50 blaaie weerskante gedruk en genommer word, bv. Romeinse syfers i tot iv genommer en die res van die boek 1 tot 96 genommer.
Stap 4 – Buiteblad Ontwerp
Die boekomslag bly baie belangrik aangesien dit bepalend kan wees of ŉ leser die boek gaan optel om verder ondersoek in te stel, al dan nie.
Jy is egter meer as welkom om jou eie omslag te ontwerp en die dokument in druk kwaliteit PDF (portable document format) aan ons te voorsien sonder enige uitlegkoste daaraan verbonde. Maak egter asb. seker dat jy kopiereg op foto’s, cliparts, ens. het.
Die voorkant, rugkant en agterblad word as ŉ geheel ontwerp.
Die grootte vir ŉ A5 boek is dubbel A5 (A4 landscape) plus rugkant plus 3 mm ‘bleed’ (bv. ŉ A5 boek met 100 bladsye is die rugkant 6 mm, en sal die finale ontwerp 216 mm by 309 mm wees).
Die grootte vir ŉ A4 boek is dubbel A4 (A3 landscape) plus rugkant, plus 3 mm ‘bleed’ ( ŉ A4 boek met 200 bl is die rugkant 12 mm en sal die finale ontwerp 303 mm by 438 mm wees).
Belangrike riglyn om dit visueel goed te laat vertoon, is om alle geskrewe dele en foto’s 15–20 mm vanaf alle kantlyne te plaas.
Ontwerp asb in CMYK oftewel “Cyan, Magenta, Yellow and Key Black”.
Die boek word na bind, 3 mm op die 3 kante gesny.
Digitale drukkers het besonder goed ontwikkel in die afgelope paar jaar en daarom kan dit koste-effektief benut word vir 1 tot 1 000 boeke per bestelling. Die voorstel is wel dat boeke eerder deurlopend gedruk word soos nodig, selfs teen slegs 10 boeke per bestelling!
Ten minste een proefboek word gedruk en deur die outeur goedgekeur alvorens die bestelling uitgevoer word.
Groter bestellings (>1 000) word lithografies gedruk wat beteken dat die eenheidskoste wel verminder, maar die totale kapitaaluitleg baie kan wees.
Die buiteblad word volkleur of swart gedruk op 250 g/m² tot 300 g/m² geseëlde (coated) karton en glans/mat gelamineer ter beskerming.
Verskillende papier kan gebruik word en ons hou 80g wit bond en off-white Bookpaper in voorraad. Boeke kan óf in swart, óf in volkleur, óf in ŉ kombinasie van swart en volkleur gedruk word om kostes te bespaar indien elke bladsye nie volkleur is nie.
Indien ŉ kombinasie van swart- en kleurblaaie gedruk word, is dit belangrik dat daar reeds met die uitleg proses bepaal word watter foto’s in kleur gedruk moet word. Een blaai (voor- en agterkant) word of deur die kleurdrukker of deur die swartdrukker gedruk en daarna ingesorteer om die finale boek te vorm. Indien ŉ voorkant kleur en ŉ agterkant swart behels, word die blaai steeds deur die kleurdrukker gedruk en beide as kleur gefaktureer.
Perfect bind (>80 bladsye):
Hierdie is die normale bindproses vir boeke en word met warm gom in die buiteblad gebind en vorm ŉ hoekige rugkant.
Die boek word onafhanklik gebind en gesny. Die hardeband word met die volkleur papier oorgetrek, waarna die boek in die omslag ingebind word. Die eenheidskoste, bykomend tot die normale drukkoste per boek, bly dieselfde ongeag die hoeveelheid boeke. Vir A5 boeke is dit R95 en A4 boeke R125 bykomend.
Basiese spesifikasie met volkleur 300g buiteblad gelamineer en inhoud laser swart gedruk op 80g bond en Perfect Bind. ŉ Proefboek word gedruk en die outeur moet dit goedkeur voor ons die boek bestelling druk.
A5 boek met bv. 160 bladsye R29.00
A4 boek met bv. 160 bladsye R69.00
1-10 boeke = eenheidsprys van proefboek
50 boeke 5,0% 100 boeke 7,5%
250 boeke 12,5% 500 boeke 15,0%
750 boeke 17,5% 1,000 boeke 20,0%
Stap 6 – Verspreiding en E-boeke
Groep 7 kan verpakking, versending en die administrasie van bestellings namens skrywers hanteer op een van die onderstaande vier wyses. ŉ Ooreenkoms moet voltooi word vir elke boek.
Die voordeel is dat skrywers nie vooruit betaal vir enige boeke wat so bestel word nie en administrasiekoste word so laag as moontlik gehou om die geleentheid aan skrywers te gee om hul boeke teen mededingende pryse in die mark te plaas.
Rekonsiliasie van verkope word elke drie maande gedoen (Februarie, Mei, Augustus en November), die netto inkomste word bereken en betaal aan die outeurs.
Skrywers verkope (gedrukte boeke)
Webwerf Boekwinkel (gedrukte boeke)
Plasing op Groep 7 se boekwinkel webwerf, Groep 7 eWinkel teen ŉ eenmalige koste van R150 (BTW ingesluit).
Die skrywer bepaal verkoopprys.
Individuele kopers bestel en betaal boeke aanlyn.
Groep 7 druk en versend boeke.
20% (15% BTW wat Groep 7 aan SARS betaal, en 5% vir Payfast koste (kredietkaart);
Boekwinkels (gedrukte boeke – voorwaardes geld)
Skrywers bepaal die verkoopprys.
50% wat die boekwinkel neem;
15% BTW wat Groep 7 aan SARS betaal;
Elektroniese boeke (e-boeke)
Groep 7 plaas boek op Kobo se webwerf.
Die link word aan die skrywer gestuur en skrywers kan hul bemarking uitbrei vir wêreldwye verkope.
Die link word ook op Groep 7 webwinkel geplaas by die skrywer se boek sinopsis.
Die skrywer bepaal die verkoopprys en ontvang 50%.
Stap 7 – Bemarking
Die self-uitgewer bemark self hul boeke en e-boeke, en verskeie skrywers het reeds suksesvol die volgende metodes gebruik by:
Tersiêre instellings, skole en preprimêre skole waar die behoeftes reeds bestaan.
Kinderhuise of dergelike instellings met ŉ groot databasis.
Ooreenkomste met boekwinkels, Amazon en Kobo.
Bemarking via e-pos, Facebook en ander kommunikasie­kanale waar die doelmark reeds geïdentifiseer is.
Seminare en werkswinkels.
Groep 7 kan die volgende doen ter ondersteuning, en kwotasies lewer op enige van die volgende:
Beskikbaarstelling (per ooreenkoms):
E-boeke op Kobo
Boekwinkels (onderworpe aan voorwaardes). Groep 7 is ŉ geregistreerde verskaffer aan o.a. Exclusive Books, Bargain Books, Protea, PNA en ander boekwinkels (dit is hulle besluit om te bestel);
Skrywer se profiel op Groep 7 se webwerf;
Blootstelling op Facebook en instagram;
Plakkate (gedrukte en elektroniese formaat) vir bv. boek­bekendstellings.